Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 77/12/7712	Svidník, 10.6.2013
EEČ : 2-60-30-2013

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Svidník zo dňa 27.4.2012, spisová značka Pv 77/12/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.01.2012 o 10.55. hod., ako vodič firmy Alphaa Medical a. s.  Martin viedol služobné osobné motorové vozidlo zn. Škoda Fábia AC Combi   po ulici Hlavnej v Stropkove v smere od Vranova nad Topľou, pričom počas jazdy  sa plne nevenoval vedeniu vozidla, nedbal na zvýšenú opatrnosť voči chodcom, pričokm pri mestskom úrade na prechode pre chodcov  prednou časťou vozidla zrazil chodkyňu XXXXX, ktorá   vstúpila na vozovku a prechádzala cez prechod pre chodcov z pravej na ľavú stranu v smere jazdy vozidla, pričom pri dopravnej nehode menovaná utrpela zlomeninu kostrče, pomliažedenie panvy a temena hlavy vľavo, ktoré zranenia si vyžiadali prácneschopnosť v trvaní 3-4 týždne  
Uznesením prokurátora Okresnej prokuratúry Svidník zo dňa 27.4.2012, spisová značka Pv 77/12/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením č.k. Pv 77/12-5 z 25.04.2013 som podľa § 216 ods. 1Tr. por. podmienečne zastavil trestné stíhanie proti obvinenému XXXXX, pre ublíženie na zdraví podľa § 158 ods. 1 Tr. zák. a podľa § 216 ods. 2Tr. por. som obvinenému určil skúšobnú dobu v trvaní 12 (dvanásť) mesiacov, pričom toto uznesenie nadobudlo právoplatnosť 08.05.2012.
	Zo správ o povesti obvineného z odpisu z registra trestov a výpisu z evidencie priestupkov som zistil, že obvinený v priebehu skúšobnej doby viedol riadny život v zmysle § 217 ods. 1 Tr. por. Preto bolo potrebné rozhodnúť tak, že obvinený sa v skúšobnej dobe osvedčil.
	Podľa § 217 ods. 4 Tr. por. právoplatnosťou tohto uznesenia nastávajú pčinky zastavenia trestného stíhania podľa § 9 ods. 1 písm.e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor